बस में 50 हजार चोरी, चालक-परिचालक की सूझबूझ से वापस मिले
बीकानेरसे नागौर लौट रही नागौर रोडवेज डिपो की एक बस में रविवार को बस के चालक और परिचालक की सूझबूझ से किसान के चोरी हुए 50 हजार रुपए बच गए। दो जेब कतरों ने चलती बस से किसान के रुपए चुरा कर अपनी सीट के नीचे रख लिए।
किसान की ओर से रुपए चोरी होने का हल्ला मचाने पर बस के कंडक्टर ने बस रुकवा दी और गेट बंद कर एक - एक सवारी की तलाशी ली। इस दौरान चोर जिस सीट पर बैठे थे। उसी के नीचे लोहे के एंगल में फंसे हुए रुपए मिल गए। चोरों ने इन्हें कपड़े से भी ढका था। दोनों ने रुपए वापस किसान को लौटाए और चोरों को बस से बाहर लाए। मौका पाकर एक चोर तो भाग निकला, लेकिन दूसरे को परिचालक ने कस कर पकड़ लिया। किसान ने रविवार को बीकानेर कृषि मंडी में मूंगफली बेचकर ये रुपए जुटाए थे।
जानकारी के अनुसार रासीसर निवासी किसान राजू राम बिश्नोई रविवार को मंडी में मूंगफली बेच शाम को वापस अपने गांव के लिए रवाना हुआ। उसने 50 हजार रुपए अपनी जेब में रखे हुए थे। गंगानगर चौराहे से ये नागौर डिपो की रोडवेज बस में सवार हुआ। इसके साथ ही चौराहे से नोखा निवासी रामकुमार साद एक अन्य व्यक्ति भी बस में चढ़े। अंबेडकर सर्किल के पास अचानक राजू राम जोर से चिल्लाया कि उसके रुपए चोरी हो गए। हल्ला सुनते ही परिचालक गोपाल चोटिया चालक राजा राम ताडा ने तुरंत बस रोकी। आरोपी राम कुमार को बस के ड्राइवर, कंडेक्टर ने बस में साथ बैठाया और देशनोक पुलिस थाने ले गए। यहां किसान ने पुलिस को एफआईआर दी। पुलिस ने चोर का हिरासत में लेकर पूछताछ शुरू की है। उससे उसके साथी का नाम पूछा जा रहा है।
कृषिमंडी से ही साथ थे चोर
परिचालकगोपाल ने बताया कि चोर कृषि मंडी से ही किसान के पीछे लगे थे। बस में मौका देख उन्होंने रुपए पर हाथ साफ कर दिया। हमने भी सवारी की पीड़ा को गंभीरता से लिया और तुरंत बस को रोककर दरवाजे बंद किए। अगर हम समय रहते नहीं चेतते तो चोर रुपए लेकर भाग निकलते।
नागौर. बसके चालक राजा राम परिचालक गोपाल चोटिया।
सूझबूझ से यूं टाला हादसा
हल्लासुनते ही, तुरंत गेट बंद किया, चोर असहज दिखे तो अलग खड़ा किया
1. हल्ला सुनते ही परिचालक गोपाल को माजरा समझ गया। उन्होंने तुरंत बस के दरवाजे बंद कर दिए। इससे कोई बाहर नहीं जा पाया।
2. सवारियों के सामान में रुपए नहीं मिले। इस दौरान रामकुमार साद उसकी बगल में बैठा युवक थोड़े असहज दिखे। दोनों को अलग ले जाकर खड़ा किया।
3. दोनों की पूरी तलाशी लेने के बाद बस की खिड़की के बाहर और सीट की तलाशी ली। सीट को खोलकर अलग किया। इसमें लगे लोहे के एंगल में रुपए कपड़े से ढंके मिले।
hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva